— 724 — 



pas dit Ouy quant au point principal, car, eneores que je croye qu elic 

 le die en son coeur plus dune douzaine de foys par jour , si ne fault-il 

 pas attendre qu'elle le die jamais de bouche jusques à ce qu'elle vous 

 voye par de ça. Et à la vérité, si elle faisoyt aultrement, elle ne feroyt 

 pas tour d'habile femme, tant pour l'oppynion en quoy on l'a mise, que 

 tout cecy n'est qu'une menée de Mad lle de la Serpente, comme aussy 

 pour ce que ce seroyt trop mettre sa réputation sur le tablyer, si elle 

 vouloyt ainsy inconsydérément engaiger ce qu'elle doibt avoyr de plus 

 cher en ce monde sous une simple lettre de créance envoyée par l'ung 

 de vos gentilhommes. Je vous en fais juge vous-mesmes; et s'illuy estoyt 

 advenu de s'oublyer jusques-là , si vous ne l'en auriez pas en moindre 

 estyme. Je vous prye , quand les nations estrangères viendroientà sçavoyr 

 qu'elle eust clandestinement promys et juré sa foy à ung jeune Prince 

 qui est, par manyère de dyre, encores sous l'aisle de sa mère, à vostre 

 advis , en quelle réputation ils la tiendraient ? Aussy, si la parolle que 

 vous demandez est tout ce qu'elle peult vous donner (car de la parolle 

 dépend le reste), que pourroyt-elle fayre davantage au plus grand Roy 

 du monde qui la rechercheroyt pour mesmes regard que vous faictes? 

 Que cela donq ne retarde point vostre délibération, seigneur Lucidor, 

 mais au contraire venez et vous hastez, de peur que les remises et 

 longueurs dont vous pouriez user ne gaslent et altèrent ce qui est fort 

 heureusement commencé. Ne négligez point ceste belle occasion qui 

 vous attend avecq les bras ouvers pour vous recepvoyr, comme le plus 

 accomply en bonheur qui ayt esté depuis cinq cens ans. 



Ains sur tant que vous aymez la seureté de vostre personne, et que 

 vous avez recommandé vostre liberté , votre réputation et votre grandeur 

 pour l'advenyr, prenez le frein aux dents, et mettant tout aultre pense- 

 ment en arryère, arrestez-vous àcestuy-cy seul pour l'exécuter vivement, 

 donnant ordre incontynent, après avoir receu la présente, à tout vostre 

 faict si dextrément que l'air mesmes ne sçache pas vostre entreprise de 

 peur de l'esventer. Trouvez moyen de recouvrer quelque bonne somme 

 d'argent, s'il est possible, affin de n'estre point à importuner si tost 

 ceulx de deçà pour vous en prester; car enfin vous sçavez comme cela 

 déserve; si toutes foys vous cognoissiez que telle chose reculast vostre 

 partement, ne vous y amusez point, s'il vous plaist, car au fort chose 

 du monde ne vous manquera par deçà; vous ne debvez rien avoyr si 

 cher que le temps , et croyez que je ne vous tiens pas ce îangaige sans 

 bien grande raison , car vous et moy ne debvons fayre de double que 

 Madame de Lisle ne soit recherchée de beaucoup d'endroits, pour pro- 

 mettre et donner sa parolle, tant pour la guerre, que pour aultre chose. 

 Et vous apprens que estant une foys donnée elle est irrévocable. Il est 

 à présupposer qu'elle tient tout le monde en suspens pour l'amour de 

 yous. Elle a dit aussy au conte de Montgommery pour me dyre, que si 



